<classify> Benki Kuu ya Tanzania BoT imebaini uwepo wa kampuni za kitapeli zinazodai kutoa mikopo kwa wananchi ndani ya muda mfupi baada ya kujiunga kwa kuweka amana kwa njia ya mtandao.Taarifa rasmi iliyotolewa na benki hii, leo, Alhamisi, imeeleza kuwa kampuni hizi ni pamoja na ile inayojiita VICOBA Foundation, ambayo inadai kutoa mikopo ya kuanzia Shilingi milioni mbili baada ya mteja kulipia ada ya kujiunga ya kati ya Sh100,000 na Sh500,000.Uchunguzi wa awali unaonyesha kwamba kampuni hii haina ofisi ya kudumu na imekuwa ikitumia majina ya viongozi wakubwa wa nchi kama Rais John Magufuli, Makamu wa Rais Samia Suluhu Hassan na Waziri Mkuu Kassim Majaliwa kwenye utapeli wao, imeeleza taarifa hiyo.Benki Kuu inatoa onyo kwa watu binafsi na vikundi vinavyojihusisha na biashara ya upokeaji amana pamoja na utoaji wa mikopo bila kuwa na leseni.Taarifa hiyo imeongeza pia mmiliki wa kampuni hiyo tayari anashikiliwa na vyombo vya usalama na hatua stahiki zitachukuliwa dhidi yake huku ikitoa wito kwa Watanzania kuwa makini na utapeli.  <topic>: KITAIFA 